cyanic-selkie/wikianc huggingface dataset:
Uenes
Inntil 1945 var der tre gårder, (en med hønseri), noen utslåtter og resten et større område som etterhvert var blitt hovedsakelig furuskog. I tillegg var der noen hytter, et landsted og Flekkefjord Fotballklubbs grusbane. Adkomsten var kronglete – man måtte en kilometer ut av byen før en kunne starte på veien mot gårdene. Veistandarden var noen steder bedre enn gårdsvei. Fotgjengere hadde «snarveien» via Springerbakken og Uenestrappen (nå: Ueneskleiva) som gjorde turen nesten en km. kortere.
Avstanden til sentrum (snaut to km. til ytterpunktet Uenesodden, kortere med dagens veinett) gjorde at området ble hurtig utbygd etter krigen. Hovedutbygningen skjedde mellom 1950 og 1960. Veinettet ble lagt med strøm og vann/avløp i gateløpet, samt gatebelysning, og Husbanken finansierte en blanding av en- og tomannsboliger, og etterhvert rekkehus der de fleste var på to etasjer. Det etablerte seg tre dagligvarebutikker i området en av dem med selvbetjent fryseboksutleie.
TT Pro League
TT Premier Football League er den øverste ligaen i fotball i Trinidad og Tobago. Ligaen i Trinidad og Tobago startet i 1908 og gikk under navnet Port of Spain Football League fram til 1973. Fra 1974 til 1995 var øverste nivå kalt National League. Fra 1995 til 2023 var øverste nivå kalt TT Pro League.
Uenes
Ytterligere veiforbedringer gjorde adkomsten enklere, og den videregående skolen med svømmehall og innendørs idrettshall kom til senere. Langs fjorden er der et stort antall båtstøer, noe som er mulig fordi der er liten tidevannsforskjell inne i fjorden.
TT Pro League
CONCACAF-ranking (2021)
''CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Mazen Al-Yassin
Mazen Moutan Al-Yassin (født 8. juli 1996) er en saudiarabisk friidrettsutøver som konkurrerer i sprintløp.
I 2021 representerte han landet sitt under Sommer-OL 2020 i Tokyo på 400 meter der han ble utslått i semifinalen.
River Phoenix
River Jude Bottom ble født i Madras, Oregon, som første barn av John Lee Bottom og Arlyn Sharon Dunetz(endret senere navn til Heart). Foreldrene kalte opp River etter «the River of Life/Livets elv» fra romanen Siddhartha og mellomnavnet Jude kom fra Beatles-hiten Hey Jude.
Rivers søsken er også aktive innenfor musikk og skuespill.
To av Rios nevøer er oppkalt etter ham; Libertys sønn Rio Everest - familiens kallenavn på River var Rio, og Summers sønn Indiana August - Indiana etter Rivers rolle i Indiana Jones og det siste korstog og August etter måneden River var født i.
I tillegg til å være en talentfull skuespiller, hadde River også en talent for musikk. Han både sang, spilte gitar og skrev sanger. River og lillesøsteren Rain spilte sammen i bandet Aleka's Attic sammen med tre venner.
River var kjent som en som holdt seg til sine få venner, noen av de mest kjente er Keanu Reeves, Flea og Martha Plimpton, som han også var i et forhold med en tid.
Phoenix er kanskje mest kjent for sine roller i filmene Sneakers (1992), Indiana Jones og det siste korstog (1989), Running on Empty (1988), og My Own Private Idaho (1991). Men det store gjennombruddet kom definitivt med rollen som Chris Chambers i kultfilmen Stand By Me (1986).
Ådalsveien
Ådalsveien en to-felts veistrekning langs E16 gjennom Ringerike kommune i Viken. Veistrekningen er hovedferdselsåre gjennom Ådal (som før 1964 var en selvstendig herredskommune), og begynner ved veikrysset (det såkalte «gummikrysset») mot Hvalsmoveien (E16 til Jevnaker) og Hønengata i Hønefoss og videre nordover, for en stor del langs Ådalselva og Sperillen, til fylkesgrensen mellom Viken og Innlandet et stykke nord for Nes i Ådal.
Langs Ådalsveien ligger tettstedene Hallingby og Nes, og ved Nymoen er det avkjøring til tettstedet Hen. Vest for Hallingby reiser Ådalsfjellene seg, ei fjellrekke som skiller Ådal fra Strømsoddbyda i Soknedalen i vest. Ved Ringmoen og avkjøringen til Viker kirke i Vestre Ådal ligger sørende av innsjøen Sperillen, som strekker seg videre nordover til Nes, der både Begna og Urula tømmer seg. Fra Nes er det avkjøring til Hedalen.
Det forelå i 1825 forslag om at veien skulle oppgraderes fra bygdevei til hovedvei, men først i 1858 ble veien omklassifisert og arbeidet kunne starte med å heve standarden. I 1909 var den ferdig utbygd som chaussé og grusvei.
Hemimesochra clavularis
Hemimesochra clavularis er en art av leddete hoppekreps innen en slekt som ble beskrevet første gang av Georg Ossian Sars i 1920. Den er et dyreplankton som utgjør føde for blant annet fiskeyngel. Arten lever av alger og plankton.
Også denne arten ble første gang beskrevet av Georg Ossian Sars i 1923.
Morten Hovland
Morten Hovland (født i 1969, død 31. desember 2017) var en norsk filmskaper og romanforfatter. Som manusforfatter ble han nominert til Emmy-prisen for TV-serien Stikk! i 2013.
Sebastian Haffner
Haffner var utdannet jurist, men i 1930-årene valgte han journalistikken som sitt virkefelt. Under andre verdenskrig bodde han i eksil i England og skrev for avisa The Observer. Etter krigen fortsatte han som avisas korrespondent i Tyskland og var blant annet spaltist i tidsskriftet Stern. Han skrev flere biografier og bøker med nyere tysk historie som viktigste temaområde.
Mest kjent er Haffner for den selvbiografiske Geschichte eines Deutschen («En tyskers historie»). I boka skildrer han hvordan han i barneårene ble preget av første verdenskrig, og i årene som ungdom og ung voksen av mellomkrigstidas framvoksende nazisme.
Liv og virke
Haffner vokste opp i Berlin-Moabit. Faren, Carl Louis Albert Pretzel, var en vel ansett berlinsk reformpedagog og rektor, som under Weimarrepublikken ble statstjenestemann i det prøyssiske kulturministerium. En av Haffners brødre var tyskfilologen Ulrich Pretzel.
Per Savio
Per John Savio (født 16. oktober 1879 i Sør-Varanger, død 10. oktober 1905) var en norsk polarfarer og hundekjører av samisk ætt. Som medlem av Southern Cross-ekspedisjonen 1898–1900 var han sammen med Ole Must den første som overnattet på det antarktiske kontinentet, og han var også med i et sledeteam som reiste lenger sør enn noen hadde vært tidligere.
Sebastian Haffner
Liv og virke
Haffner gikk på Königsstadt gymnas på Alexanderplatz. To av medelevene var Horst Wessel, senere Sturmführer i SA, og Erich Mielke, som ble minister for statssikkerhet i DDR. Etter avlagt examen artium studerte Haffner rettsvitenskap. Allerede i studietiden innså han at han ikke kunne arbeide som jurist, ettersom Tyskland etter den nasjonalsosialistiske maktovertakelsen ikke lengre var en rettsstat. For ikke å skuffe sine foreldre tok han likevel embetseksamen, men han arbeidet mest som journalist. For å unngå å bli tvunget inn i nasjonalsosialistenes propagandaapparat, skrev han hovedsakelig for motetidsskrifter og upolitiske kulturseksjoner i ulike aviser.
Svarte penger – hvite løgner
Svarte penger – hvite løgner er en norsk krim- og dramaserie som ble sendt på NRK1 i 2004. Serien handler om en politimann som havner på kanten av loven etter at han blir følelsesmessig engasjert i livet til en ung kvinne. Hovedrolle spilles av Trond Espen Seim. Serien var skapt av Ulf Breistrand og Jarl Emsell Larsen.
Per Savio
Southern Cross-ekspedisjonen
Southern Cross-ekspedisjonen var den første britiske oppdagelsesreisen i den heroiske tidsalder for antarktiskutforskning og en forløper for de mer berømte ekspedisjonene til Robert Falcon Scott, Ernest Shackleton og Roald Amundsen. Det var den norskfødte, halvt engelske utforskeren og skolemesteren Carsten Borchgrevink som hadde ideen til og ledet ekspedisjonen. Ti ekspedisjonsmedlemmer skulle overnatte ved Kapp Adare ved Rosshavet, og Borchgrevink hadde valgt ut de to samene Per Savio og Ole Must som hundekjørere. Planen var å benytte hundene på sledeturer innover kontinentet.
Sebastian Haffner
Eksil og andre verdenskrig (1938 til 1945)
Haffner var av den oppfatning at alle som bodde i Tyskland bidro til fordel for regimet, selv de som hadde et arbeid av upolitisk art, og valgte derfor å emigrere. Han kom seg ut av Tyskland gjennom å skaffe seg et journalistoppdrag for Ullsteinpressen og søkte oppholdstillatelse straks han ankom Storbritannia i august 1938. Begrunnelsen var at han var forlovet med en kvinne det tyske byråkratiet klassifiserte som jøde, og siden det samme byråkratiet klassifiserte Haffner som «arisk», var det ulovlig for dem å gifte seg i Tyskland. Han fikk en foreløpig oppholdstillatelse i Storbritannia for ett år, og fryktet utvisning etterpå, men innen året var omme brøt den andre verdenskrig ut og han ble i stedet internert som «Enemy Alien».
Svarte penger – hvite løgner
Den fikk prisen for beste TV-drama under Gullruten 2004 samt Amandaprisen 2004 for beste dramatiske fjernsynsproduksjon og årets kvinnelige skuespiller. Den ble året etter belønnet med Rivertonprisen for beste kriminallitterære arbeid.
Sebastian Haffner
Eksil og andre verdenskrig (1938 til 1945)
Før krigsutbruddet arbeidet Haffner på ungdomserindringene, Geschichte eines Deutschen, der han beskriver sine opplevelser i årene 1914 til 1933, men da krigen var et faktum la han den uferdige boka til side fordi han mente den personlige, selvbiografiske vinklingen gjorde den uegnet som kampskrift. I stedet begynte han på ''Germany. Jekyll and Hyde'', som han skrev for å få folk til å forstå hvilken fare Hitler utgjorde for verden. Fram til nå hadde han brukt døpenavnet Raimund Pretzel, men for å beskytte slektninger som var igjen i Tyskland, publiserte han boka under pseudonymet Sebastian Haffner, et navn han brukte resten av livet. Boka ble svært godt mottatt i Storbritannia. Winston Churchill ble så imponert at han påla alle ministrene i krigsministeriet å lese den.
Per Savio
Southern Cross-ekspedisjonen
Ekspedisjonen ankom Kapp Adare, der Borchgrevink hadde vært i land under Antarctic-ekspedisjonen 1894–95, den 17. februar 1899. Først ble de 75 hundene sendt i land sammen med sine samiske oppassere, og de to ble dermed de første til å tilbringe en natt på det antarktiske kontinentet.
Svarte penger – hvite løgner
Serien hadde høye seertall med et snitt på 744 000. Premieren ble sett av 832 000.
Sebastian Haffner
Eksil og andre verdenskrig (1938 til 1945)
Etter en andre interneringsperiode i 1940 var Haffner endelig sikret en tilværelse på frifot. Han begynte som journalist for den tyskspråklige, London-baserte avisen Die Zeitung, som hovedsakelig var beregnet på eksiltyskere. I 1942 begynte han i Observer, der han etter kort tid ble en nær medarbeider av sjefredaktør, senere utgiver av avisen, David Astor.
Svarte penger – hvite løgner
Handling
Seriens hovedperson, Sverre Fjeld (Trond Espen Seim) kommer fra Elverum og tar etter endt utdanning praksistiden sin ved Stovner politikammer. Ute på patrulje kommer han i kontakt med Trude (Ane Dahl Torp), som gjennom sin eksmann er trukket inn i et kriminelt miljø. Etter hvert begynner han å engasjere seg mer enn sunt er for å hjelpe den unge kvinnen og hennes lille datter Sara til å få et bedre liv.
Per Savio
Southern Cross-ekspedisjonen
Ved Kapp Adare ble det gjennomført et omfattende vitenskapelig program, men mulighetene for nærmere utforskning av innlandet var sterkt begrenset av det fjellrike terrenget med mange isbreer rundt leiren. De utforsket deretter Rosshavet etter samme rute som James Clark Ross hadde fulgt 60 år tidligere. Etter å ha nådd isbarrieren ble en tremannsgruppe bestående av Borchgrevink, Savio og William Colbeck de første til å foreta en sledeferd på barriereoverflaten. De nådde 78°50'S, det sørligste punktet til da nådd av mennesker. Borchgrevink beskrev senere Savio som «anerkjent for sin lojale natur, djervhet og intelligens».
Sebastian Haffner
Etterkrigstid og livet i Forbundsrepublikken Tyskland (1945 – 1999)
Etter krigen fortsatte Haffner å arbeide for Observer og fikk britisk statsborgerskap. I 1954 ble han sendt til Berlin som korrespondent. På grunn av meningsforskjeller med Astor om Berlinspørsmålet, forlot Haffner avisen i 1961. De neste årene skrev han for tyske aviser som Christ und Welt og Die Welt. Fra 1962 til 1975 bidro han til en ukentlig spalte i Stern, samtidig som han skrev bokanmeldelser for tidsskriftet konkret.
Svarte penger – hvite løgner
Handling
Når Sverre havner i klemme mellom samvittigheten og loven, gjør han et skjebnesvangert valg. Snart begynner snøballen å rulle, og problemene tårner seg opp for ham. Imens venter ungdomskjæresten og forloveden Randi (Tone Mostraum) intetanende hjemme på storgården i Elverum og forbereder bryllup.
Per Savio
Senere liv
Da Savio vendte tilbake til Norge i 1900, ble han mottatt som en helt. Han giftet seg med Ellen (Else) Josefsdatter Strimp, datter av den samiske handelsmannen Josef Strimp i Strimpgården i Bugøyfjord. De fikk tre barn sammen, hvorav bare sønnen John Savio (1902–1938) vokste opp. John Savio er en av de mest kjente samiske kunstnerne. Allerede i 1905 døde Ellen av tuberkulose, og to dager senere ble tre år gamle John foreldreløs da Per Savio omkom på havet etter å ha vært i Vadsø for å hente hjem konas kiste.
Sebastian Haffner
Etterkrigstid og livet i Forbundsrepublikken Tyskland (1945 – 1999)
Politisk vekslet Haffner mellom høyre og venstre uten å innta fastlåste politiske standpunkter. I 1950-årene framførte han antikommunistiske synspunkter, mens han mot slutten av 1960-årene nærmet seg venstresida, for senere å fjerne seg fra den igjen. Under studentopptøyene i 1968 støttet han demonstrerende studenter og under Spiegelaffæren i 1962 markerte han seg som tilhenger av journalistisk frihet.
Svarte penger – hvite løgner
I rollene
I de viktigste rollene:
Sebastian Haffner
Etterkrigstid og livet i Forbundsrepublikken Tyskland (1945 – 1999)
Mellom 1960 og 1980-årene gav Haffner ut flere sakprosabøker. Tematikken var stort sett historie, hovedsakelig om den tyske nasjonalstaten etter 1871. Et eksempel er en historisk-politisk analyse av den tyske novemberrevolusjonen i 1918 under tittelen Der Verrat (1969, «Forræderiet»). Boka Anmerkungen zu Hitler (1978) ble gjenstand for stor oppmerksomhet og førte til at Haffner fikk en rekke utmerkelser. Flere anmeldere bemerket hans evne til å gjøre kompliserte historiske sammenhenger forståelig for et bredt publikum samtidig som han åpnet nye perspektiver.
Bernard Enjolras
Enjolras er forskningsleder ved Institutt for samfunnsforskning i Oslo. Han har doktorgrad i sosiologi fra Québec-universitet i Montréal i Canada, doktorgrad i samfunnsøkonomi fra Université Panthéon-Sorbonne i Paris i Frankrike og mastergrad i statsvitenskap fra Institut d'études politiques (Sciences-Po) i Paris. Hans forskningsfelter er sivilsamfunn, frivillige organisasjoner, offentlige politikk, samstyring (governance), digitale medier og samfunn.
Svarte penger – hvite løgner
I rollene
I øvrige roller bl.a.: Jon Øigarden, Tone Danielsen, Anne Ryg, Anders Dahlberg, Ove Christian Owe, Erik Hivju, Ketil Høegh, Trond Brænne, Veslemøy Haslund, Anders Danielsen Lie, Lasse Kolsrud, Svein Scharffenberg, Jorunn Kjellsby, Per Jansen, Andrine Sæther, Ellen Birgitte Johannessen, Ine Jansen, Mads Ousdal, Nils R. Muller
Bernard Enjolras
Enjolras er redaktør for Voluntas  (International Journal of Voluntary and Nonprofit Organizations) og styremedlem av PRIO (Peace Research Institute of Oslo). Han fikk Academy of Management Public and Nonprofit Division Best Article Award  i 2010 for artikkelen: 'A Governance-Structure Approach to Voluntary Organizations' publisert i 2009 i Nonprofit and Voluntary Sector Quarterly.
Sebastian Haffner
Etterkrigstid og livet i Forbundsrepublikken Tyskland (1945 – 1999)
Haffner ble ofte invitert som kommentator på tysk fjernsyn og hadde sitt eget fjernsynsprogram på kanalen Sender Freies Berlin.
Sian Ka’an
Sian Ka'an har et rikt fugleliv; det er observert over 300 arter. Av pattedyr fins det blant annet jaguarer, oseloter, margaykatter, edderkoppaper og manater.
Sebastian Haffner
Etterkrigstid og livet i Forbundsrepublikken Tyskland (1945 – 1999)
Sebastian Haffner døde i 1999 i en alder av 91 år. Han er bisatt i en æresgrav på Parkfriedhof Lichterfelde, Thuner Platz i Steglitz-Zehlendorf i Berlin.
Sian Ka’an
Sian Ka'an betyr «Hvor himmelen blir født» eller «Gave fra himmelen» på yukatansk maya.
GM
GM og Gm kan vise til
TM
TM og Tm kan referere til
Songzi
Songzi (kinesisk: 松滋; pinyin: Sōngzī) er et byfylke i byprefekturet Jingzhou i provinsen Hubei i Folkerepublikken Kina.
Befolkningen var på 896,800 innbyggere i 1999.
Spice Girls
Spice Girls er en jentegruppe fra Storbritannia, og blir regnet som verdens mest fremgangsrike innenfor sin genre i pop-musikken.
Gruppens medlemmer består av:
De ble signert til Virgin Records og deres debutsingel "Wannabe" ble utgitt i 1996. Singelen plasserte nummer én i over 37 land, og etablerte deres globale suksess. Debutalbumet Spice solgte mer enn 31 millioner kopier verden over, noe som gjorde det til det mest selgende albumet av en kvinnelig musikkgruppe i historien. Oppfølgeralbumet Spiceworld solgte over 20 millioner kopier verden over. Til sammen har Spice Girls solgt 85 millioner album verden over, noe som gjør de til den mest selgende kvinnelige musikkgruppen og popgruppen gjennom tidene, og den største britiske popsuksessen siden The Beatles.
Historie
I begynnelsen av 1990-tallet la managerfamilien Chris og Bob Herbert planer om å skape en jentegruppe innenfor musikk som kunne konkurrere mot såkalte "boybands" som det stort sett var dominert av på begynnelsen av 1990-tallet. I februar 1994 plasserte Heart Management en annonse i bladet "The Stage" som sa følgende: "WANTED: R.U. 18–23 with the ability to sing/dance? R.U. streetwise, outgoing, ambitious, and dedicated? Heart Management Ltd. are a widely successful music industry management consortium currently forming a choreographed, singing/dancing, all-female pop act for a recording deal. Open audition. Danceworks, 16 Balderton Street. Friday 4 March. 11 am-5:30 pm. Please bring sheet music or backing cassette". Over 400 jenter som svarte på annonsen møtte opp til audition, og med dette ble eventyret Spice Girls til. Michelle Stephenson forlot gruppen tidlig da det ble sagt at hun ikke passet helt inn, og Emma Bunton kom etterhvert.
Jentene bodde sammen i et hus i Maidenhead der de jobbet hardt med tekster og danserutiner, men de fikk aldri noen kontrakt fra sine managere. De bestemte seg for å forlate dem og finne en ny. Simon Fuller fra 19 Entertainment ble deres nye manager i mars 1995 og de fikk platekontrakt hos Virgin Records i september 1995.
I juli 1996 slapp de sin debutsingel, Wannabe, som gikk rett inn på de engelske hitlistene. Etterfulgt av Say You'll Be There og 2 Become 1. 2 Become 1 var gruppens første julesingel som gikk rett til nummer 1 på hitlistene, og solgte 430 000 kopier den første uken i Storbritannia alene, noe som gjorde den til den raskeste solgte singelen i Storbritannia det året. Albumet Spice ble sluppet i november 1996 i Europa. Suksessen gjorde det til at de ble sammenlignet med The Beatles. På syv uker solgte albumet Spice 1,8 millioner kopier i Storbritannia, og med det ble Spice Girls den raskeste britiske popgruppen som hadde solgt album siden The Beatles. Totalt har albumet solgt over 3 millioner i Storbritannia, det mest solgte albumet gjennom tidene i Storbritannia av en kvinnelig gruppe. I november 1997 slapp de sitt andre album Spiceworld. Albumet ble en global bestselger, og satte en ny rekord for raskest solgte album, da det solgte over 10 millioner kopier i Europa, Canada og USA. Over hele verden har de solgt over 20 millioner kopier av albumet.
Bladet Top of the pops ga de kallenavnene Sporty Spice, Scary Spice, Ginger Spice, Baby Spice og Posh Spice.
Spiceworld Tour startet i Dublin i februar 1998, og mange norske fans ventet ivrig på å få se jentene da det ble bekreftet at de skulle ta turen innom Oslo. 28. mai 1997 ble norske fans møtt med beskjeden av at Geri var syk, men at konsertene skulle gå som planlagt. 31. mai 1997 annonserte Geri Halliwell at hun forlot Spice Girls. Gjennom sin advokat fikk verden over beskjeden: "Jeg beklager å bekrefte at jeg har forlatt Spice Girls. Dette er på grunn av uenigheter oss imellom. Jeg er sikker på at gruppen vil fortsette med sin suksess og jeg ønsker dem alt det beste". Halliwell fortalte at hun var utslitt og ville ha en pause. At hun forlot gruppen sjokkerte fans verden over, og rykter begynte å gå om at Melanie B hadde mobbet henne ut av gruppen. Geri gikk videre og begynte på en egen solokarriere.
De resterende fire medlemmene reiste videre til USA og fortsatte turneen sin der, og mens de var der begynte de å skrive på sin første singel uten Geri, Goodbye, og sitt tredje album Forever. Goodbye ble deres tredje julesingel, etter 2 Become 1 og Too Much, som gikk rett inn på 1. plass på de engelske hitlistene. Midt under den amerikanske turneen annonserte både Melanie B og Victoria at de var gravide, og at de skulle gifte seg. Melanie B var gift en kort periode med danseren Jimmy Gulzar, og fødte datteren Phoenix Chi i februar 1999. Victoria giftet seg med fotballspilleren David Beckham og fødte sønnen Brooklyn i mars 1999.
I desember 2000 annonserte gruppen uoffisielt at de ville konsentrere seg om solokarrierer og familieliv.
Ny turne, musikal og OL i London
28. juni 2007 ble det holdt en pressekonferanse i O2 Arena i London, som avslørte at Spice Girls hadde intensjoner om å gjenforenes alle fem etter lang spekulasjon fra media. De bekreftet planleggingen av en ny verdensturne, The Return of the Spice Girls Tour, som startet i Vancouver 2. desember 2007. Billettsalget for den første konserten i London ble utsolgt på 38 sekunder, og det ble rapportert at over 1 million mennesker hadde signert for billettkjøp på bandets hjemmeside og over 5 millioner verden over. Den første konserten i Canada gikk for et publikum på 15 000 mennesker.
I 2012 promoterte gruppen sammen med Jennifer Saunders og Judy Craymer en musikal, Viva Forever!, satt sammen av gruppens sanger i Londons West End.
Atter en gjenforening og ny turne
5. november 2018 kunngjorde Spice Girls at de atter en gang skulle gjenforenes for en turne. Turneen skulle gå over 6 datoer i Storbritannia, men ble utvidet til 13 dager. Turneen var gruppens fjerde turne, og startet den 24. mai 2019 i Dublin, Irland, og avsluttet den 15. juni i London, England. Dette var gruppens første opptreden sammen etter avslutningsseremonien under sommer-OL i London, og gruppens første turne uten Victoria Beckham som ikke hadde mulighet til å delta på grunn av andre prosjekter.
Helsingin Sanomat
Helsingin Sanomat (norsk: Helsingfors avis) er Finlands og Nordens største abonnementsavis. I 2003 var hverdagsopplaget 429 244 og søndagsopplaget 500 269. Navnet til avisen kommer fra Finlands hovedstad Helsingfors, hvor avisen utkommer.
Historie
Helsingin Sanomat ble grunnlagt under navnet Päivälehti (Dagsavisa) i 1889 som talerør for det politiske partiet Ungfinnene. Blant grunnleggerne var Eero Erkko, forfatteren Juhani Aho og maleren Arvid Järnefelt. Det første nummeret ble utgitt 16. november 1889, regelmessige utgaver seks dager i uka kom først i 1890.
Päivälehti ble stoppet av myndighetene i juni 1904 fordi avisa omtalte mordet på generalguvernør Nikolaj Bobrikov i positive ordelag. I stedet grunnla utgiverne Helsingin Sanomat, det første nummeret kom ut 7. juli 1904.
Helsingin Sanomat har en dominerende posisjon på det finske avismarkedet, særlig etter at den eneste riksdekkende konkurrenten, Uusi Suomi, gikk inn i 1991. Internett, gratisaviser og tabloidavisene Ilta-Sanomat og Iltalehti har likevel svekket monopolet til Helsingin Sanomat det siste tiåret.
Vasspest
Vasspest (Elodea canadensis) er en nordamerikansk plante i froskebittfamilien. Planten ble innført til Irland i 1836, derfra har den spredt seg ukontrollert til andre land i Europa og har mange steder forårsaket stor skade på den lokale faunaen.
Beskrivelse
Vasspest er en undervannsplante tilhørende langskuddsplantene (elodeidene). Den opptrer både som korte, ugreinete skudd og lange, forgreinete skuddvaser. Planten kan strekke seg fra bunnen opp til vannoverflaten fra 2-3 meters dyp (maksimalt 8 meter) og kan være rotfestet eller frittflytende. Ved gode næringsforhold og kraftig vekst kan den danne tette skuddmatter i overflaten. Skuddmattene kan videre bli kraftig begrodd av trådalger. Planten sprer seg ved skuddfragmentering (avrevne deler vokser ut til nye planter).
Skuddene er mørkegrønne og kan minne om en piperenser i fasong. Den har tette bladkranser med tre langstrakt ovale blader i hver krans. Planten blomstrer på sensommeren, og blomsten er den eneste delen av planten som stikker over vann.
Annet
I Norge ble vasspest første gang introdusert i Østensjøvannet i 1925. Der holdt den seg lenge, inntil den i slutten av 1950-åra spredte seg til Jarenvatnet på Hadeland. Derfra spredte arten seg raskt til Drammensvassdraget, og fra 1960-tallet og framover har man regnet med at arten har spredt seg til cirka femten nye lokaliteter årlig.
Man regner med at arten kan være spredt til omkring 60 innsjøer og 13 mindre elvestrekninger i Norge, for det meste på Østlandet. Den er imidlertid kjent langs hele kysten til Rogaland, der minst fire vann er invadert. Den finnes nå også i Trøndelag, blant annet på Frosta.
På Ringerike er det registrert at svaner beiter på vasspest og bidrar til plantens tilbakegang, men i hvilken grad vet man ikke sikkert. På 1980-tallet kunne man imidlertid se opp mot 1 000 svaner som beitet på vasspest i Steinsfjorden (del av Tyrifjorden i Buskerud) samtidig, og siden dette fenomenet startet har fjorden fått halvert biomassen med vasspest, samtidig som det er registrert langt færre svaner der i senere år. Det kan altså tyde på at det er en sammenheng mellom vasspestens biomasse og antallet svaner i innsjøen.
I Fremmedartslista 2018 er vasspest plassert i kategorien svært høy risiko på grunn av stort invasjonspotensial og høy økologisk effekt. I februar 2009 ble det forbudt å importere, omsette, holde og sette ut vasspest i Norge. Forbudet gjelder også den beslektede arten smal vasspest.
Brad Renfro
Brad Barron Renfro (født 25. juli 1982, død 15. januar 2008) var en amerikansk skuespiller. Som innbygger av staten Tennessee, gjorde han sin filmdebut i 1994 med Klienten kun 12 år gammel. Han opptrådte i 24 filmer og flere TV-serier i løpet av karrieren. I 2006 tilbrakte han 10 dager i fengsel, dømt skyldig i bilkjøring i påvirket tilstand og bruk av heroin.
Bakgrunn
Brad Renfro ble født i Knoxville i Tennessee, sønn av Angela og Mark Renfro, som jobbet på en blåkopieringsfabrikk. Han ble oppdratt av sin bestemor, Joanne Renfro, som var menighetssekretær.
Renfro var 10 år gammel da han ble oppdaget av Mali Finn, talentspeider for Joel Schumacher. Valgt av Finn til Schumachers The Client spilte Renfro sammen med Susan Sarandon og Tommy Lee Jones. Filmen var basert på den bestselgende romanen til John Grisham og ble en av de mest innbringende filmer i 1994.
Renfro fikk en rekke nye skuespillertilbud, deriblant i filmene Ghost World og Bully fra 2001 og The Jacket fra 2005 med Keira Knightley og Adrien Brody. Han spilte også rollen som Huck Finn i filmen Tom and Huck fra 1995 med Jonathan Taylor Thomas.
I 1995 vant Brad Renfro Hollywood Reporters «Young Star»-pris, og ble nominert til en av People-magasinets «Top 30 Under 30». Renfro dukket også opp i en episode av Law & Order: Criminal Intent.
Nylig fullførte Renfro sin rolle i den kommende filmen The Informers.
Dødsfall
Renfro døde 15. januar 2008 i en leilighet i Los Angeles, hvor han hadde tilbrakt natten sammen med venner. Politiet har bekreftet at Renfro døde av en overdose heroin og morfin, men at han døde ved et ulykkestilfelle. Renfro etterlater seg en sønn, Yamato, som bor i Japan med moren sin.
Wenches jul (1991)
Wenches jul er det 14. studioalbumet til Wenche Myhre som ble gitt ut i 1991. Albumet lå på VG-lista i 1 uke og fikk en 12.-plass som beste plassering.
Sporliste
Side A:
Side B:
Ivar Jørstad
Ivar Jørstad (født 14. juli 1887 på Hitra, død 8. juni 1967) var en norsk botaniker, kjent som den første statsmykolog med ansvar for mugg og sopp.
Etter cand.real. 1919 studerte han i Madison, ved University of Wisconsin til en master of science 1920 og ble samme året (1920) tilsatt som bestyrer ved Statens plantevern sin biologiske avdeling i Kristiania (Statens Plantevern  lå jo ved Norges landbrukshøgskole på Ås). Han ble også statsmykolog, et verv han beholdt til 1957. Underveis mottok han en dr.philos. i 1936 fra Den Kgl. Veterinær og Landbohøgskolen i København.
Sclethrus
Sclethrus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Små, slanke og langbeinte, mørke trebukker, gjerne med metallisk glans. Antennene er spinkle og betydelig kortere enn kroppen. Pronotum er sylindrisk, mye lengre enn bredt. Dekkvingene er parallellsidige, beina lange og tynne. I alle fall noen av artene ligner påfallende på løpebiller i underfamilien Cicindelinae, og det er mulig de etterligner disse.
Ivar Jørstad
Jørstad ble tildelt Kongens fortjenstmedalje i gull i 1958.
Sclethrus
Levevis
Larvene utvikler seg i hard og tørr, død ved på greiner og stammer (den nordiske arten Anaglyptus mysticus i hassel). Billene klekkes vanligvis om høsten og overvintrer som nyklekte voksne under barken på det døde treet. De besøker gjerne blomster.
Ivar Jørstad
Han var sønn av sogneprest Nils Kristian Jørstad (1851–1940).
Sclethrus
Utbredelse
Gruppen er utbredt i Sørøst-Asia, fra Laos i vest til Sulawesi i øst.
Museer i Berlin
Berlins museer utgjør en viktig del av kulturarven i den tyske hovedstaden. Av museene er flere statlige, andre kommunale, andre drevet av andre offentlige institusjoner og en del drevet av private foreninger og stiftelser. Det finnes i Berlin omkring 160 museer og samlinger. I 2004 hadde museene til sammen 11,3 millioner besøkende.
Omsk
Omsk (russisk: Омск) er en by vest i Sibir i Russland. Byen ligger i lavlandet vest i Sibir ved elven Irtysj. Omsk ble grunnlagt i 1716. Byen har om lag 1,2 millioner innbyggere. Omsk er administrasjonsby for Omsk oblast.
Omsk er en viktig industriby for Russland. Byen har også universitet, fra 1974. Omsk er et knutepunkt innen det transsibirske jernbanenettet. Jernbanen har hatt mye å si for utviklingen til Omsk.
Shelby Lynne
Shelby Lynne (født Shelby Lynn Moorer 22. oktober 1968 i Quantico i Virginia) er en amerikansk sangerinne, sangskribent og skuespiller.
Sukseen med albumet I Am Shelby Lynne i 1999 gjorde at hun vant Grammy Award. Hun hadde da vært inaktiv som artist i noen år. Hun har med tiden også startet et eget plateselkat, Everso Records, og utgitt to av sine album der.
Hemimesochra nixe
Hemimesochra nixe er en art av leddete hoppekreps innen en slekt som ble beskrevet første gang av Georg Ossian Sars i 1920. Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Por i 1964.
Moskvahøydene
Moskvahøydene er et opptil 311 meter høyt, langstrakt høydedrag i det sentrale Russland. Høydene er en del av den enorme østeuropeiske slette, og er den østlige fortsettelsen av Smolenskhøydene. De ligger nordvest, nord og nordøst for Moskva. I vest går høydedraget direkte over i Det sentralrussiske platå, som fortsetter sørover helt til Ukraina. Landskapet på Moskvahøydene er preget av åser og berg, som gjennomskjæres av relativt dype elvedaler. Elva Kljazma har utspring fra Moskvahøydene. Den største byen er Moskva, som strekker seg sørover fra høydedragets sørlige helling.
NUTS
NUTS (engelsk Nomenclature of Territorial Units for Statistics, opprinnelig fra fransk nomenclature des unités territoriales statistiques) er en standardkode for administrative understatlige enheter, til bruk i Eurostat-statistikk siden 1980. Standarden ble utviklet at Den europeiske union, og dekker derfor kun medlemslandene i detalj. Eurostat har også utviklet et hierarki for samtlige søkerland siden 1980, men denne delen av standarden er ikke endelig fastlagt. Kodene tilsvarer ikke nødvendigvis de reelle administrative enhetene i landene. Dette skyldes blant annet at man ved grenseendringer ofte beholder de gamle enhetene i statistisk sammenheng, for å kunne sammenligne målinger over tid.
Eksempel
For eksempel er koden for grevskapet Kent i England oppbygget slik:
Uregelmessigheter
Det er noen uregelmessigheter i koden:
Norsk anvendelse
I norsk statistikk svarer fylkene til NUTS 3-nivået. Statistisk sentralbyrå har også produsert statistikk på NUTS 2-nivå, med en inndeling av Norge i syv regioner. SSB har også foreslått en inndeling på NUTS 4-nivå, med Norge inndelt i 90 økonomiske regioner. Eurostat opererer ikke med NUTS 4, men har i stedet to lokale inndelinger, LAU1 og LAU2 (fra engelsk Local Administrative Unit). Norske kommuner ville tilsvare NUTS 5-nivå, eller LAU2.
Pier Gonella
Pier Gonella (født 26. mars 1977 i Genova, Italia) er en Heavy metal – Hard rock gitarist. Gonella er gitarist, låtskriver og produsent for heavy metal-bandet Mastercastle. Pier Gonella startet bandet Mastercastle i 2008 samarbeid med Giorgia Gueglio (vokal).
Wujiagang
Wujiagang (kinesisk: 伍家岗区; pinyin: Wǔjiāgǎng Qū) er et bydistrikt i byprefekturet Yichang i provinsen Hubei i Folkerepublikken Kina.
Arealet er på 69 km² og folketallet på 140.000 innbyggere.
Det britiske ostindiske kompani
Det britiske ostindiske kompani, eller Det ostindiske kompani eller Det engelske ostindiske kompani, etter 1707 som Det britiske østindiske kompani (engelsk: Honourable East India Company, forkortet EIC) var et handelskompani stiftet 31. desember 1600 som et aksjeselskap ved kongelig konsesjon av dronning Elisabeth I. I løpet av de neste 250 årene ble selskapet et av verdens mektigste foretak.
Selskapet var først engelsk, og senere britisk, og opprettet for å drive handel i regionen rundt Indiahavet, opprinnelig med Ostindia (den østlige delen av Det indiske subkontinent) og Sørøst-Asia, og senere med Øst-Asia. Selskapet tok kontroll over store deler av det indiske subkontinentet, koloniserte deler av Sørøst-Asia og Hong Kong, og opprettet handelsplasser og kolonier i residensene i Persiabukta. På sitt høydepunkt var selskapet det største selskapet i verden, og konkurrerte med Det nederlandske ostindiske kompani. Selskapet hadde til og med sine egne væpnede styrker i form av selskapets tre hærer, en for hver og en av de administrative hoveddelene (Presidencies) som selskapet hadde delt India opp i: Den bengalske hæren, bombayhæren og madrashæren, totalt rundt 260,000 soldater, og hele dobbelt så stor som den britiske hæren. Virksomheten til selskapet hadde en dyp innvirkning på den globale handelsbalansen, og snudde nesten på egenhånd trenden med østlig drenering av vestlig bullion (umyntet edelmetall og sølv) som ikke hadde vært opplevd siden romertiden.
Selskapet fikk opprinnelig charter som Governor and Company of Merchants of London Trading into the East-Indies, framsto selskapet til å stå for halvparten av verdens handel på midten av 1700-tallet og begynnelsen av 1800-tallet, særskilt i grunnleggende varer som bomull, silke, fargestoffet indigo, sukker, salt, krydder, salpeter, te og opium. Selskapet styrte også begynnelsen av det britiske imperiet i India.
Selskapet kom etter hvert til å styre store områder av India, utøve militær makt og overta administrative funksjoner. Selskapets styre i India begynte effektivt i 1757 etter slaget ved Plassey og varte til 1858 da, etter det indiske opprøret i 1857, Indias regjeringslov av 1858 førte til at den britiske kronen overtok den direkte kontrollen over India i form av den nye britiske Raj (rāj er hindi for «styre»).
Til tross for hyppige statlige inngrep hadde selskapet tilbakevendende problemer med økonomien. Selskapet ble oppløst i 1874 som et resultat av loven East India Stock Dividend Redemption Act (Innløsning av aksjeutbytte) som ble vedtatt et år tidligere, ettersom regjeringen i India-loven da hadde gjort den rudimentær, avmektig og foreldet. Det offisielle regjeringsmaskineriet til britiske Raj hadde påtatt seg dens regjeringsfunksjoner og absorbert dens hærer.
Opprinnelse
I 1577 la Francis Drake ut på en ekspedisjon fra England for å plyndre spanske bosetninger i Sør-Amerika på jakt etter gull og sølv. Med skipet «Golden Hind» oppnådde han dette, men seilte også over Stillehavet i 1579, kjent da bare for spanjolene og portugiserne. Drake seilte til slutt inn i Øst-India og kom over Molukkene, også kjent som krydderøyene, og møtte sultan Babullah. I bytte for lin, gull og sølv ble det oppnådd en stor mengde eksotiske krydder inkludert kryddernellik og muskat – engelskmennene innså først ikke lastens enorme verdi. Drake kom tilbake til England i 1580 og ble mottatt som en helt; hans jordomseiling samlet inn en enorm pengesummer til Englands pengebeholdning, og investorer fikk en avkastning på rundt 5000 prosent. Dermed startet et viktig element i den østlige utformingen på slutten av 1500-tallet.
Rett etter nederlaget til den spanske armada i 1588, gjorde det mulig for engelskmennene med de erobrede spanske og portugisiske skipene å seile jorden rundt på jakt etter rikdom. London-kjøpmenn sendte en begjæring til dronning Elizabeth I om tillatelse til å seile til Det indiske hav. Målet var å ramme hardt det spanske og portugisiske monopolet på handelen i Asia. Elizabeth ga hennes tillatelse og den 10. april 1591 seilte James Lancaster i skipet «Bonaventure» med to andre skip, finansiert av Levant Company fra Torbay og rundt Kapp det gode håp til Arabiahavet og ble den første vellykkede engelske ekspedisjonen til India via Kapp. Etter å ha seilt rundt Kanyakumari til Malayahalvøya, angrep og plyndret de spanske og portugisiske skip der før de seilte tilbake til England i 1594.
Den største premien som galvaniserte engelsk handel var beslagleggelsen av en stor portugisisk karakk, «Madre de Deus» av Walter Raleigh og jarlen av Cumberland i slaget ved Flores 13. august 1592. Da hun ble brakt inn til Dartmouth var hun det største fartøyet som noen gang var blitt sett i England, og hun bar kister med juveler, perler, gull, sølvmynter, ambra, tøy, billedvev, pepper, kryddernellik, kanel, muskatnøtt, treblad (et tresort som produserer røkelse), rødt fargestoff, kochenille (rødt fargestoff) og ibenholt. Like verdifull var skipets sjømannshåndbok som inneholdt viktig informasjon om handelsrutene til Kina, India og Japan.
I 1596 seilte ytterligere tre engelske skip østover, men alle gikk tapt på havet. Et år senere kom imidlertid Ralph Fitch, en dristig kjøpmann, som sammen med sine ledsagere hadde foretatt en bemerkelsesverdig femten år lang reise over land til Mesopotamia, Persiabukta, Det indiske hav, India og Sørøst-Asia. Fitch ble konsultert om indiske saker og ga enda mer verdifull informasjon til Lancaster.
India
Selskapets virksomhet var i hovedsak rettet mot India, der det tilegnet seg forvaltningsmessige og militære oppgaver.
Kompaniets periode som territorialmakt på det indiske subkontinentet regnes fra slaget ved Plassey i 1757, hvor sir Robert Clive tilegnet seg retten til å skattlegge det rike Bengal. Selv om slaget i seg selv var av begrenset størrelse, regnes det som starten på en 100-årsperiode hvor britene erobret store deler av dagens India, Pakistan og Bangladesh.
Kompaniet opererte som overhode i India frem til 1858, da staten etter et opprør året før overtok det formelle ansvaret, etter å ha gradvis påført Kompaniet større grad av statlig kontroll.
Kina
Storbritannia hadde et enormt handelsunderskudd overfor Qing-Kina på 1700-tallet. I 1773 skaffet Ostindiakompaniet seg britisk enerett på opiumshandel i Bengal, med tanke på Kina. Men opiumhandel var forbudt i Kina, så britiske skip kunne ikke ta med seg denne varen. Dermed ble den indiskproduserte opiumen solgt i Calcutta til handelsfolk som gikk med på å frakte den til Kina på eget ansvar.
Det kinesiske forbudet mot opiumimport ble gjentatt i 1799, men det fikk ikke has på den utstrakte smuglingen. Handelshus/smuglerselskaper som Jardine og Matheson and Company smuglet inn ca. 900 tonn i året. Smuglingen pågikk via øya Lintin i Perleflodens delta, og i 1825 var inntekten – som ble betalt til Kompaniets faktorie i Guangzhou, kommet opp i nesten det beløp som britene betalte kineserne for deres te. I 1838 ble det smuglet nær 1400 tonn opium i året. Da innførte kineserne dødsstraff mot opiumssmugling og satte inn en håndfast guvernør, Lin Zexu, i kampen mot smuglingen. Dette førte snart til første opiumskrig, som førte til britisk erobring av Hongkong og åpning av det kinesiske marked for de britiske narkotikahandlere.
Overdose
Overdose er betegnelsen på en dose av et medikament eller rusmiddel som fører til alvorlig forgiftning, tap av bevissthet og i verste fall død.
Enkelte personer tar overdose av legemidler eller rusmidler, ut ifra et ønske om å ta sitt eget liv. Overdose kan også skyldes utilsiktet feildosering som medfører en alvorlig forgiftning. Det finnes flere reelle eksempler på feildoseringer utført av helsepersonell, som har resultert i at pasienter har dødd. Det er derfor svært viktig å være årvåken når pasienter medisineres.
Behandling av overdose er i de fleste tilfeller kunstig åndedrett og/eller respiratorbehandling. I noen tilfeller vil spesielle motgifter kunne virke, som for eksempel motgiften naloxon ved heroin- eller morfin-overdose. Rundt 80 % av overdosedødsfall skyldes inntak av opioider med sprøyte. Det finnes flere enkle forebyggingstiltak mot overdose. For eksempel kan heroindoser som røykes og ikke injiseres, kraftig redusere overdosedødsfall og gi færre alvorlige helseskader. Årlig dør omtrent 260 nordmenn av overdose. Kun Estland har flere overdosedødsfall per innbygger.
Eksterne lenker
Narkotikautløste dødsfall 2021, Folkehelseinstituttet
Hemimesochra nympha
Hemimesochra nympha er en art av leddete hoppekreps innen en slekt som ble beskrevet første gang av Georg Ossian Sars i 1920. Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Por i 1964.
Dagen er din (album)
Dagen er din er det 13. studioalbumet til Wenche Myhre som ble gitt ut i 1990. Føtter i sand og Uendelig strand er begge duetter med Göran Fristorp.
Sporliste
Side 2:
Ås Tennisklubb
Ås Tennisklubb ble stiftet 16. mars 1976 og har cirka 170 medlemmer (2009). Klubben disponerer tre grusbaner i Idrettsveien rett sør for Ås stadion. Banene er åpne for spill mellom april og oktober.
Stiftelse og etablering
I forbindelse med planene for idrettsanlegget i Ås ble det tatt initiativ til å danne en tennisgruppe med mulig tilknytning til Ås idrettslag. Den daværende ledelsen i idrettslaget så ikke behov for opprettelse av en egen særgruppe, og det ble dermed bestemt å stifte en egen klubb, Ås tennisklubb.
Over 20 personer var med på stiftelsesmøtet som ble avholdt 16. mars 1976 i kantina til Institutt for husdyrfag ved Universitetet for miljø- og biovitenskap (det som den gang het Norges landbrukshøgskole). Noe av det første som ble tatt opp var bygging av tennisbaner. En arbeidsgruppe bestående av Reidun Carlsen, Anne Ørbeck, Torbjørn Auran, Wolfgang Hoffmann og Per Knudsen fikk i oppgave å utrede de praktiske forberedelsene.
Medlemskap
Etter stiftelsen økte medlemsmassen fra cirka 100 medlemmer det første året til 200 medlemmer i 1978 og til 299 medlemmer i 1979. Dette sprengte banekapasiteten og det ble satt en maksimalgrense på 250 medlemmer.
I noen år var det venteliste for medlemskap, men etterhvert sank medlemstallet til rundt 150 i 1995.
Tennisanlegget i Grusveien
Hele anlegget inkludert eget vanningsanlegg kostet cirka NOK 170 000 og ble finansiert med et lån i Aas sparebank på NOK 150 000 garantert av Ås kommune, og NOK 80 000 i støtte fra Statens ungdoms- og idrettskontor.
De tre banene sto ferdig sent på høsten 1977.
Innvielse av tennisanlegget
Klubbens tre grusbaner ble åpnet 28. mai 1978 av ordfører Jacob Apeland og innviet med en Follo-turnering med spillere fra tennisklubbene i Ski, Vestby, Drøbak, Son og Ås.
I et intervju med klubbens leder Per Knudsen i Østlandets blad 22. mai 1978 kommer det fram at: «Et så fint anlegg vil sikkert animere til ekstra treningsiver».
Ribbeturneringen
Da Ås tennisklubb fylte 20 år i 1996 ga Drøbak tennisklubb klubben en vandrepokal i gave. Vandrepokalen ble satt opp som premie i den såkalte Ribbeturneringen som arrangeres i januar.
Hans H. Skei
Hans Hanssen Skei (født 20. august 1945)  er professor i litteraturvitenskap ved Universitetet i Oslo.
Skei tok doktorgraden i 1980 med avhandlingen The novelist as short story writer : a study of William Faulkner's short stories with special emphasis on the period 1928-1932. I perioden 1985–90 var han førsteamanuensis ved Universitetet i Oslo. I 1990 ble han utnevnt til professor.
Han har oversatt en rekke bøker til norsk, og er i denne sammenhengen særlig kjent for sine oversettelser av William Faulkner. Han har utgitt flere litteraturvitenskapelige bøker og virket som litteraturanmelder i Dag og Tid og Aftenposten.
Skei har dessuten skrevet om kriminallitteratur. Han er et mangeårig medlem av den kriminallitterære foreningen Rivertonklubben, og2009 f-15oreningens president. Han mottok Dalgards kritikarpris i 2011 og Rivertonklubbens ærespris i 2018.
Ragnar Hvidsten
Ragnar Hvidsten (født 3. desember 1926 i Sandar, død 21. september 2016 i Sandefjord ) var en norsk fotballspiller som spilte i angrep for Sandefjord Ballklubb og Skeid på 1950-tallet. Han fikk også flere landskamper for og var med i den norske troppen under Sommer-OL 1952.
Lange Nacht der Museen
Lange Nacht der Museen (museenes lange natt) er et kulturarrangement i Berlin som gjennomføres av en rekke av byens museer. Museene holder åpent om natten og forsøker dermed å tiltrekke seg nye besøkere. Billetten til arrangementet gir adgang både til alle museene og til å bruke byens kollektivtransport.
Arrangementet ble første gang gjennomført i 1997. Etter inspirasjon fra Lange Nacht der Museen gjennomføres lignende arrangementer i flere andre tyske og andre europeiske byer, deriblant i Paris, Amsterdam og Frankfurt am Main. Også i Østerrike, Syd-Tirol og Liechtenstein gjennomføres et slikt arrangement av kringkasteren ORF. I Sveits finnes det museumsnetter i de fleste av landets større byer.
Steinar Stokke
I 2002 ble han direktør i Helse Sør, samtidig var han styreleder på Rikshospitalet, Radiumhospitalet, Sykehuset Telemark, Ringerike sykehus og Sykehuset Buskerud. Han ble med dette en Helse-Norges mektigste menn. I løpet av sin lederperiode fikk helseforetaket mye negativ fokus. Styreleder Oluf Arntsen i helseforetaket ønsket tidlig i 2004 at Steinar Stokke måtte gå av. Da han ikke fikk flertall for det, trakk han seg. Det nye styret og Steinar Stokke ble tidlig enige om at han måtte gå av.
John Lundstøl
John Lundstøl (født 25. august 1939) er en norsk professor i psykisk helsearbeid.
Han var fra 2008 til 2011 professor ved Universitetet i Agder. Tidligere var han professor ved Høgskolen i Gjøvik (2004-2008) og Høgskolen i Oslo (1988-2004). Før dette var han i perioden 1972-1988 ansatt i Hovedkomiteen for norsk forskning og Forskningspolitisk råd i sekretariatet for regjeringens rådgivende utvalg for forskning.